Obamina popularnost raste
Koliko će povećana politička popularnost utjecati na Obamine izglede na predsjedničkim izborima iduće jeseni.
Prema najnovijem istraživanju Centra Pew i dnevnika Washington Post, popularnost predsjednika Baracka Obame prilično je porasla poslije ubistva lidera al-Qaide Osame bin Ladena. Bio je to dramatičan trenutak, bez presedana u dosadašnjem predsjedničkom mandatu Baracka Obame, kada se on ovako obratio američkoj javnosti: Poslije toga je kod Bijele Kuće, na „nultoj tački“ u New Yorku, i drugim mjestima u Americi došlo do erupcije slavlja i iskazivanja nacionalnog ponosa. Republikanci su se pridružili Demokratama pohvalama upućenim predsjedniku i specijalcima američke mornarice, koji su izvršili misiju. Oglasili su se čak predsjednikovi redovni kritičari, medju njima i bivši podpredsjednik Dick Cheney: Prema anketi Washington Posta i istraživačke agencije Pew, podrška za predsjednika Obamu porasla je za devet posto, na 56 posto. U drugoj anketi univerziteta Quinnipiac popularnost predsjednika Obame povećala se za šest posto. No, analitičar Peter Brown ističe da nije jasno koliki će utjecaj ubojstvo Osame bin Ladena imati na predsjedničku utrku dogodine: Neki analitičari, uključujući Roberta Guttmana sa Univerziteta Johns Hopkins, predviđaju da bi ubistvo Bin Ladena moglo presudno da utječe na ishod predsjedničkih izbora iduće godine: Međutim, analitičar Peter Brown tvrdi da je prerano za takve zaključke: Predsjednika je za akciju u Pakistanu pohvalila čak i nekolicina potencijalnih republikanskih predsjedničkih kandidata, kao što su bivši guverneri Massachusettsa i Minnesote, Mitt Romney i Tim Pawlenty.